Dlamini-Zuma wil na 'Afrika se mense kyk' | Nuus24
Dlamini-Zuma se verkiesing 'oorwinning vir vroue' Dlamini-Zuma is steeds minister
Kaapstad – Nkosazana Dlamini-Zuma het teen die trane geveg toe talle mense haar in Durban vereer het vir haar aanstelling as die nuwe voorsitter van die Afrika Unie (AU).Mense in kleurvolle tradisionele kleredrag, lede van die ANC se vroueliga en verpleegsters het in Durban se strate rondgedans om Dlamini-Zuma se sukses te vier.Dlamini-Zuma het gesukkel om haar emosies te beheer toe sy ‘n toespraak vir die skare gelewer het, het Times Live berig.“Dis ‘n groot eer om huis toe te kom en so ‘n groot verwelkoming te kry. Ek is baie dankbaar vir die ANC wat my parlement toe gestuur het in ons eerste demokratiese verkiesing,” het sy gesê.Dlamini-Zuma het voormalige presidente Nelson Mandela, Thabo Mbeki, adjunk-president Kgalema Motlanthe en pres. Jacob Zuma bedank dat hulle haar in hul kabinet ingesluit het.Haar prioriteit is om nou na Afrika se mense te kyk.“Almal moet bydra en rigting gee van hoe hulle wil hê Afrika bestuur moet word.”Sy het bygevoeg dat vrouesterftes tydens geboorte ‘n groot bekommernis is en dat daar ‘n uitdaging vir die AU is om homself volhoubaar te maak.“Die organisasie moet sy eie fondse kan maak. Die skenkings wat ons ontvang is goed, maar ons moet meer self volhoubaar kan wees.”Dlamini-Zuma sal in Oktober as voorsitter van die AU begin.– Volg Nuus24 op Twitter - News24